**Studieplan for oppvekstfag**

**Høyere yrkesfaglig utdanning**

**30 Studiepoeng – Nettbasert**

**Fordypning:**

**Kvalitetsarbeid i SFO**

**Våren 2025- Høsten 2025**

Akkreditert 30.03.2023

Utdanningens navn: Inkludering, lek og ledelse i SFO

Studienivå: Høyere yrkesfaglig utdanning – Fagskole

Studiepoeng: 30

Omfang: Studietid er beregnet til 750 studietimer. Tilsvarende 1 år på deltid.

Studiemetode: Nettstudium med avsluttende eksamen. Tilbys som deltidsstudium over 12 måneder

Start- og sluttdato: Fast oppstart og styrt progresjon.

Faglig ansvarlig: Anette Hegna Gundersen



Revideringer av studieplanen i løpet av perioden:

|  |  |  |
| --- | --- | --- |
| Dato: | Type endring: | Signatur: |
|  |  |  |
|  |  |  |
|  |  |  |
|  |  |  |

INNHOLD

[BAKGRUNN 4](#_Toc184160364)

[OPPTAKSKRAV 5](#_Toc184160365)

[OMFANG OG FORVENTET ARBEIDSMENGDE 6](#_Toc184160366)

[OPPBYGNING/ORGANISERING AV UTDANNINGEN 7](#_Toc184160367)

[OVERORDNET LÆRINGSUTBYTTEBESKRIVELSE FOR UTDANNINGEN 8](#_Toc184160368)

[EMNE 1: Inkluderende fellesskap i SFO 9](#_Toc184160369)

[Innhold 9](#_Toc184160370)

[Emnespesifikke læringsutbyttebeskrivelser 10](#_Toc184160371)

[Litteratur 11](#_Toc184160372)

[EMNE 2: Barn med behov for særskilt tilrettelegging 12](#_Toc184160373)

[Innhold 12](#_Toc184160374)

[Emnespesifikke læringsutbyttebeskrivelser 13](#_Toc184160375)

[Litteratur 14](#_Toc184160376)

[EMNE 3: Relasjoner, lek og læring på SFO 15](#_Toc184160377)

[Innhold 15](#_Toc184160378)

[Emnespesifikke læringsutbyttebeskrivelser 16](#_Toc184160379)

[Litteratur 16](#_Toc184160380)

[UNDERVISNINGSFORMER OG LÆRINGSAKTIVITETER 17](#_Toc184160381)

[Undervisningsformer 17](#_Toc184160382)

[**Læringsaktiviteter** 17](#_Toc184160383)

[**VEILEDNING OG OPPFØLGING** 18](#_Toc184160384)

[VURDERINGSORDNINGER 19](#_Toc184160385)

[Arbeidskravene 20](#_Toc184160386)

[Eksamenene 20](#_Toc184160387)

[Skikkethetsvurdering 22](#_Toc184160388)

[Samlet litteraturliste 23](#_Toc184160389)

# BAKGRUNN

1.august 2021 trådte SFO sin første nasjonale rammeplan i kraft. Rammeplanen har status som forskrift med hjemmel i opplæringsloven § 13-7, og gjelder for skolefritidsordninger som er omfattet av denne bestemmelsen. SFO skal bygge sin praksis på grunnleggende verdier som er felles i formålsparagrafene til barnehagen og opplæringen.

Verdigrunnlaget skal formidles og praktiseres i alle deler av arbeidet i SFO og prege innholdet og arbeidsmåtene.

Barndommen har sin egenverdi, og SFO skal, i samarbeid og forståelse med hjemmet, ivareta barnas behov for omsorg og tilsyn, samtidig som det gis rik mulighet for meningsfull fritid og lek. SFO skal bidra til trivsel og glede i selvvalgt lek og tilrettelagte aktiviteter, og gi rom for rekreasjon og hvile. Barnets beste skal alltid være et grunnleggende hensyn

Regjeringen ønsker at flere tar yrkesrettet utdanning av god kvalitet, som er relevant og tilpasset arbeidslivets behov (Meld. St. 9 (2016–2017) Fagfolk for fremtiden — Fagskoleutdanning). Fagskolen er sammen med det øvrige utdanningssystemet en viktig forutsetning for produktivitetsutvikling i økonomien ved at den gir arbeidslivet kandidater med gode kunnskaper og etterspurt kompetanse.

SFO har vært lite prioritert når det kommer til tilbud om kompetanseheving blant de ansatte.

Fagskoleutdanningen innen oppvekstfag med tittelen Inkludering, lek og ledelse i SFO er et alternativ til høyere utdanning og representerer et alternativt utdanningsløp for mange. Det studenten lærer i dette studiet er direkte anvendbart i arbeid i SFO.

Utdanning er utviklet i samarbeid med Mona Elise Gjøse Skaaren, Christin Clausen, Nettverk for SFO og Fagforbundet.

# OPPTAKSKRAV

Opptak til utdanningen bygger på fullført og bestått videregående opplæring innen barne- og ungdomsarbeiderfaget. Søker må være minimum 19 år gammel. Det anbefales at søker har minimum ett års yrkeserfaring, men dette er ikke et krav.

Realkompetansevurdering

Søkere som ikke tilfredsstiller kravene over kan bli realkompetansevurdert. En realkompetansevurdering bygger på dokumentert arbeidserfaring og utdanning.

* Søkere må kunne dokumentere minimum fem års relevant praksis i arbeid med barn i alderen 0-18 år (deltid regnes om til heltid). Med relevant praksis menes arbeidsoppgaver innen oppvekstsektoren, både offentlig og privat, hvor søkeren har vært i direkte kontakt med barn som assistent eller fagarbeider.
* Kandidater som søker opptak på bakgrunn av realkompetanse, må dokumentere at de har en alder på minimum 23 år.
* Søkeren skal ha et læringsutbytte gjennom realkompetansen som er likeverdig med læringsutbyttet i det formelle opptakskravet.
* Søker må ved oppstart ha tilegnet seg kompetanse tilsvarende kompetansemålene fra læreplan i barne- og ungdomsarbeiderfaget Vg3 / opplæring i bedrift. Kompetansemålene er knyttet til hovedområdene *Helsefremmende arbeid, Kommunikasjon og samhandling* og *Yrkesutøvelse.* Kompetansemålene finner du her: <https://www.udir.no/kl06/BUA3-01/Hele/Kompetansemaal/etter-vg3>

Søkere som tas opp på bakgrunn av realkompetanse vil etter gjennomført og bestått avsluttende eksamen ikke kunne kvalifisere til fagbrev som barne- og ungdomsarbeider.

# OMFANG OG FORVENTET ARBEIDSMENGDE

Utdanningen Inkludering, lek og ledelse i SFO har en studietid som er beregnet til 750 studietimer.

Pensum omfatter ca. 1000 sider. Med utgangspunkt i en semesterlengde på 15-16 uker bør du beregne ca. 20 studietimer per uke.

Fullført og bestått utdanning gir 30 studiepoeng. Vi har en gjennomsnittlig prosentfordeling mellom Undervisning-Veiledning-Selvstudium på ca.  30 - 3 - 67.

Fordeling av timer og forventet arbeidsmengde mellom undervisning – veiledning og selvstudium:

|  |  |  |  |  |  |
| --- | --- | --- | --- | --- | --- |
| Emnenavn | Omfang | Undervisning | Veiledning og oppfølging | Selvstudium | SUM timer |
| Emne 1: Inkluderende fellesskap i SFO | 10 SP | 50 | 10 | 190 | 250 |
| Emne 2: Barn med behov for særskilt tilrettelegging | 10 SP | 50 | 10 | 190 | 250 |
| Emne 3: Relasjoner, lek og læring på SFO | 10 SP | 50 | 10 | 190 | 250 |
| Sum | **30 SP** | **150** | **30** | **570** | **750** |

**Undervisning** i nettskolen er en kombinasjon av en eller flere undervisningsformer, for eksempel gjennomgang av nettressurser, innspilte videoer, podkaster, oppgaver.

**Veiledning** innebærer diskusjon med faglærer via skriftlig eller muntlig tilbakemelding på arbeidskrav og faglige webinarer. Veiledning dreier seg også om oppfølging og praktiske webinarer fra studieleder og administrasjon.

**Selvstudium** innebærer å lese studielitteratur, delta i diskusjoner, arbeide med oppgaver og andre læringsfremmende aktiviteter.

# OPPBYGNING/ORGANISERING AV UTDANNINGEN

Studieplan i oppvekstfag for SFO ansatte bygger på retningslinjer for fagskoleutdanning, Opplæringsloven § 13-7 og rammeplan for SFO (2021).

Undervisningen er nettbasert, med fast oppstart inntil to ganger i året og styrt progresjon. Undervisningsmateriellet til utdanningen ligger tilgjengelig for studentene i nettskolen.

Studenten må ha egen PC/Mac og tilgang til internett.

Utdanningen består av tre emner som igjen er delt inn i moduler. Til hvert emne er det formulert læringsutbyttebeskrivelser. Emnenes faglige innhold er utviklet i tråd med gjeldende styringsdokumenter for SFO og aktuell faglitteratur knyttet til de ulike temaområdene. Emnene må gjennomføres i den rekkefølgen de er spesifisert og obligatoriske innsendingsoppgaver (arbeidskrav) for foregående emne må være levert og bestått før eksamen kan avlegges og neste emne kan påbegynnes. Dette sikrer en faglig progresjon hos studentene.

Merk: Man vil automatisk bli avmeldt eksamen man har meldt seg opp til, hvis ikke arbeidskravene er godkjent av lærer en uke før eksamensdatoen.

Alt om eksamen finner du på <https://medlearn.no/for-studenter/alt-om-eksamen>

Utdanningen er organisert som et selvstudium, men faglærere og studieledere bidrar med jevnlig tilbakemelding og oppfølging. Undervisningsmateriellet til fagskolen ligger tilgjengelig for studentene i nettskolen. Ulike øvingsoppgaver, refleksjonsoppgaver og selvtester brukes som forberedelse til arbeidskrav og eksamen.

# OVERORDNET LÆRINGSUTBYTTEBESKRIVELSE FOR UTDANNINGEN

Studiets målsetting er å utdanne reflekterte yrkesutøvere med økt kompetanse i arbeid på SFO, og som kan samarbeide med det øvrige personale og foreldre til beste for barnet. Videre vektlegger studiet at studenten utvikler en etisk grunnholdning som ivaretar og utvikler anerkjennende, lekne og omsorgsfulle samspill med enkeltbarn og barn i gruppe.

Etter fullført studie skal studenten ha følgende læringsutbytte definert som kunnskap, ferdigheter og generell kompetanse:

|  |  |
| --- | --- |
| **Kunnskap** | **Studenten*** har kunnskap om begreper, prosesser og verktøy som anvendes i arbeid med barn på SFO
* har innsikt i lover og forskrifter som regulerer SFO som virksomhet
* har kunnskap om profesjonell yrkesutøvelse på SFO
* kan oppdatere sin kunnskap om hvordan SFO skal legge til rette for lek, kultur- og fritidsaktiviteter med utgangspunkt i alder, funksjonsnivå og interesser hos barna, og gi barna omsorg og tilsyn
* har kunnskap om SFOs framvekst og historie
* forstår SFOs betydning i et samfunns – og verdiskapingsperspektiv
 |
| **Ferdigheter** | **Studenten*** kan anvende faglig kunnskap og ferdigheter på praktiske og teoretiske problemstillinger i sitt arbeid på SFO
* kan anvende relevante faglige verktøy og uttrykksformer i sin yrkesutøvelse i SFO
* kan finne informasjon og fagstoff som er relevant for sitt arbeid på SFO
* kan diskutere egne holdninger samt etiske og faglige problemstillinger forbundet med sin yrkesutøvelse i SFO
* kan kartlegge en situasjon og identifisere faglige problemstillinger, samt behov for iverksetting av tiltak i sitt arbeid i SFO
 |
| **Generell kompetanse** | **Studenten*** har forståelse for yrkes- og bransjeetiske prinsipper og kan utøve sin praksis i tråd med SFOs styringsdokumenter og gjeldene lover og forskrifter
* kan utvikle arbeidsmetoder av relevans for yrkesutøvelsen gjennom aktivt engasjement og deltakelse i SFOs dagligliv
* har utviklet en etisk grunnholdning og kan identifisere etiske utfordringer og dilemmaer i sitt arbeid på SFO
* kan bygge relasjoner med foresatte, kollegaer og andre yrkesgrupper, for å utveksle kunnskaper og erfaringer om pedagogisk arbeid, sosiale behov og ivaretakelse hos barn på SFO
* kan utføre arbeidet i SFO i tråd med retningslinjer forankret i styringsdokumenter og oppdatert faglitteratur om barn, barndom og kvalitetsarbeid i SFO
 |

# EMNE 1: Inkluderende fellesskap i SFO

## Innhold

Emnet er forankret i *rammeplan for SFO* (2021) som understreker at SFO er en lærende organisasjon der hele personalet skal reflektere rundt faglige og etiske problemstillinger, oppdatere seg og være tydelige rollemodeller for barn, medarbeidere og foreldre.

|  |  |
| --- | --- |
| **Antall studiepoeng** | 10 |
| **Faglig innhold** | Lover og forskrifterTrygghet, omsorg og trivsel Relasjoner og vennskapInkluderingUtenforskapMangfoldDemokrati og fellesskapSamarbeid til barnets beste |
| **Arbeidskrav; må være godkjent for å kunne gå opp til eksamen** | Kandidaten skal levere en «Bli kjent oppgave» og to faglige oppgaver med utgangspunkt i emnets innhold tilsvarende 400 – 600 ord Oppgavenes omfang kan endres ut ifra oppgavens egenart. Litteraturliste kommer i tillegg.  |
| **Eksamen**  | Individuell skriftlig hjemmeeksamen, varighet 24 timer. Samlet tekst skal være på 1000-1500 ord. Forside, innholdsfortegnelse og litteraturliste regnes ikke med i antall ord. Alle hjelpemidler tillatt. |

## Emnespesifikke læringsutbyttebeskrivelser

Etter fullført emne har studenten følgende læringsutbytte:

|  |  |
| --- | --- |
| **Kunnskap** | **Studenten*** har kunnskap om betydningen av trygghet, omsorg og trivsel
* har kunnskap om hvordan du som voksen kan fremme et trygt, godt og inkluderende miljø på SFO
* har kunnskap om mangfold, språkmiljø og inkludering
* har kunnskap om ulike begreper innenfor demokratisk opplæring
* har kunnskap om medvirkning i daglig drift på SFO
 |
| **Ferdigheter** | **Studenten*** kan fremme barns vennskap, være en autorativ voksen og forebygge utenforskap.
* kan bygge inkluderende fellesskap som alle barn er en del av.
* kan bidra til å legge til rette for gode utviklingskår for alle uavhengig av barnas ulike forutsetninger.
* kan legge til rette for demokratisk opplæring gjennom lek og medvirkning i SFO.
* kan legge til rette for barns medvirkning.
 |
| **Generell kompetanse** | **Studenten*** har forståelse for hvordan man utvikler et trygt og godt leke - og læringsmiljø som fremmer inkludering på SFO
* har forståelse for hvordan man ivaretar mangfold og flerspråklighet i inkluderende lek og aktiviteter på SFO
* har forståelse for hvordan man legger til rette for medvirkningsprosesser
* har forståelse for hvordan man legger til rette for inkluderende aktiviteter som er tilpasset ulike aldersgrupper og interesser på SFO
 |

## Litteratur

Flatås, R.M. (2019). *SFO-gnist*. Pedlex (kap 4-6)

Gregersen,FT og Wiik, T. (2021) *Rammeplan for SFO, hvordan kan vi realisere planen sammen?* Fagbokforlaget (kap 1, 2, 3, 4, 5) (65 sider)

Haug, P. (2014). *Inkludering*. Gyldendal Akademisk. (47 sider)

Lov om grunnskolen og den videregåande opplæringa (Opplæringslova)

Lunde, S. og Elvethon, E. (2021) *Relasjoner, lek og læring på SFO.* Oslo: Cappelen Damm Akademisk (kap. 1,3,4) (33 sider)

Nilsen, S (2020) *Inkludering og mangfold*. Universitetsforlaget (kap 3) (24 sider)

Utdanningsdirektoratet (2021). *Rammeplan for SFO*

Stai, S. (2021, 27. april). Didaktisk planlegging: relasjonsmodellen. NDLA. https://ndla.no/article/30911

Stamland Gusfre, K. og Risanger Sjursø, I. (2021) *Trygt og godt på SFO.* Oslo: Cappelen Damm Akademisk (126 sider)

Anbefalt litteratur:

Gjervan, M., Andresen, C. & Bleka, M. (2012) *Se mangfold*. Cappelen Damm Akademisk.

# EMNE 2: Barn med behov for særskilt tilrettelegging

## Innhold

|  |  |
| --- | --- |
| **Antall studiepoeng** | 10 |
| **Faglig innhold** | Sentralt lovverk En god startGode rutinerAtferd og atferds utfordringer VoksenrollenHoldningerKommunikasjon Planer, metoder og verktøy  |
| **Arbeidskrav; må være godkjent for å kunne gå opp til eksamen** | Kandidaten skal levere to faglige oppgaver med utgangspunkt i emnets innhold tilsvarende 400 – 600 ord Oppgavenes omfang kan endres ut ifra oppgavens egenart. Litteraturliste kommer i tillegg.  |
| **Eksamen**  | Individuell skriftlig hjemmeeksamen, varighet 24 timer. Samlet tekst skal være på 1000-1500 ord.Forside, innholdsfortegnelse og litteraturliste regnes ikke med i antall ord. Alle hjelpemidler tillatt.Eksamenen er nettbasertVurderingsresultatet gis i form av graderte karakterer, fra A til F |

## Emnespesifikke læringsutbyttebeskrivelser

Etter fullført emne har studenten følgende læringsutbytte:

|  |  |
| --- | --- |
| **Kunnskap** | **Studenten*** har kunnskap om barn med behov for særskilt tilrettelegging, der behovene enten kan knyttes til barnet selv og/eller gjelder forhold i barnets oppvekstmiljø
* kan oppdatere sin kunnskap om barn med behov for særskilt tilrettelegging og deres rettigheter
* forstår SFOs betydning som forebyggende, støttende og avlastende arena for barn med behov for særskilt tilrettelegging og deres familier
* har kunnskap om samspillsvansker og barns sosiale eller emosjonelle utfordringer
 |
| **Ferdigheter** | **Studenten*** kan bygge anerkjennende og omsorgsfulle relasjoner til enkeltbarn og foresatte i krevende livssituasjoner.
* kan samarbeide med kolleger til beste for barna
* kan anvende sin kunnskap om barn med behov for særskilt tilrettelegging og barn i vanskelige livssituasjoner
* kan reflektere rundt egne holdninger og verdier i forhold til barn med behov for særskilt tilrettelegging
* kan anvende sin faglige kunnskap om barn med behov for særskilt tilrettelegging i det praktiske arbeidet på SFO
* kan finne informasjon og fagstoff som er relevant i arbeidet med barn med behov for særskilt tilrettelegging
* kan anvende sin relasjonskompetanse i anerkjennende og respektfulle samspill med barn med behov for særskilt tilrettelegging og deres familier
 |
| **Generell kompetanse** | **Studenten*** har utviklet en etisk grunnholdning med forståelse for barns rettigheter, væremåter og behov, der anerkjennende og omsorgsfull kommunikasjon preger yrkesrollen
* kan bygge relasjoner med barn, foreldre og eksterne samarbeidspartnere til beste for barnet
* har forståelse for det mangfoldet «barn med behov for særskilt tilrettelegging» representerer
* kan oppdatere og videreutvikle sin faglige kompetanse om barn med behov for særskilt tilrettelegging eller rettigheter
* har utviklet en etisk grunnholdning som ivaretar barns beste i en mangfoldig barnegruppe
* kan bygge omsorgsfulle relasjoner til barn i sorg og krise
* kan bistå i å bygge relasjoner med foresatte og eksterne instanser til beste for barnet.
 |

## Litteratur

Roland, P (2021). Den autoritative voksenrollen i barnehage og skole. Cappelen Damm Akademisk (132 sider)

Smedsplass, J (2023). Håndtering av utfordrende atferd. Elever som strever trenger voksne som forstår. Fagbokforlaget (65 sider)

# EMNE 3: Relasjoner, lek og læring på SFO

## Innhold

|  |  |
| --- | --- |
| Antall studiepoeng | 10 |
| Faglig innhold | FølelserToleransevinduetRelasjonsbygging Lek og lekens betydning Læring og utvikling  |
| Arbeidskrav; må være godkjent for å kunne gå opp til eksamen | Kandidaten skal levere to faglige oppgaver med utgangspunkt i emnets innhold tilsvarende 400 – 600 ord Oppgavenes omfang kan endres ut ifra oppgavens egenart. Litteraturliste kommer i tillegg  |
| Eksamen  | Individuell skriftlig hjemmeeksamen med en varighet 24 timer. Samlet tekst skal være på 1000-1500 ord. Forside, innholdsfortegnelse og litteraturliste regnes ikke med i antall ord. Alle hjelpemidler tillatt. |

## Emnespesifikke læringsutbyttebeskrivelser

Etter fullført emne har kandidaten følgende læringsutbytte:

|  |  |
| --- | --- |
| **Kunnskap** | **Studenten*** har kunnskap om omsorg og relasjonsbygging
* har kunnskap om betydningen av relasjonskvalitet og trygge rammer
* har kunnskap om barns rett til å leke
* har kunnskap om gruppeledelse og det autorative perspektiver.
 |
| **Ferdigheter** | **Studenten*** skal kunne legge til rette for et trygt miljø hvor barna trives
* skal kunne legge til rette for at barna får tid og rom til å leke
* skal kunne legge til rette for alle typer lek
* skal kunne forstå forskjellige følelsesuttrykk og reaksjoner
 |
| **Generell kompetanse** | **Studenten:*** har forståelse for relasjoners betydning for barnas utvikling
* har forståelse for hva et autorativt klima er
* har forståelse for lek som en helt sentral og vesentlig del av barnekulturen
* har forståelse for personalets rolle i lek og aktivitet
* har forståelse for hva som fremmer læring
 |

Litteratur

Fallmyr, Ø (2020). *Følelseshåndtering og relasjonsbygging i skolen*. Universitetsforlaget (310 sider)

Lunde, C, Brodal, P (2022). *Lek og læring i et nevroperspektiv*. Universitetsforlaget (145 sider)

Lunde, S, Elvethon, E (2021). *Relasjoner, lek og læring på SFO*. Cappelen Damm Akademisk (128 sider)

# UNDERVISNINGSFORMER OG LÆRINGSAKTIVITETER

## Undervisningsformer

Undervisningen foregår via vår læringsplattform (heretter kalt nettskolen) og er basert på faglig arbeid med ulike problemstillinger.

Hos MedLearn kommuniserer studenter, lærere og skolens administrasjon med hverandre elektronisk. Gjennom diskusjonsforum, webinar og meldingssystem har studenten tilgang til et faglig og sosialt miljø som kontinuerlig står til disposisjon.

**Nettskolens innhold**

Det er i nettskolen at all tilgang på lærestoff ligger med tilhørende læringsaktiviteter. Lærestoffet er plukket ut, satt sammen og forfattet av Medlearns lærere og faglig ansvarlig redaktør har kvalitetssikret at innholdet dekker læringsutbyttebeskrivelsene.

Utdanningen er delt inn i tre emner, hvor arbeidskravene i et emne må fullføres før det gis tilgang til neste. For hvert emne er det en studieveiledning med læringsutbyttebeskrivelser, gjennomgang av fagstoffet, oppgaver og referanser til læremidler. Hvert emne er delt inn i moduler med tilhørende arbeidskrav. Disse skal løses og vurderes til godkjent av lærer innen studenten kan arbeide videre med neste emne. Emnene bygger på hverandre og pensum fra tidligere emner i studiet, kan benyttes i eksamensoppgavene og av studenten i sine oppgavebesvarelser og i fordypningsoppgaven.

**Webinarer**

Studentene inviteres til å delta på ulike typer webinarer:

* Praktiske webinarer i regi av studieadministrasjonen. tar vi opp vanlig stilte spørsmål knyttet til det å studere på nett og studentrollen. Webinarene omhandler bla informasjon om studiet generelt og spørsmål knyttet til eksamen.
* Fagwebinarer i regi av lærer. Her knyttes teorien til praksis og det blir diskusjon og refleksjon rundt situasjoner fra praksis som har betydning for det faglige.

**Læringsaktiviteter**

**Øvings- og refleksjonsoppgaver**

Alle moduler vil inneholde øvings- og refleksjonsoppgaver som måler forståelse ved at studentene enten får en umiddelbar tilbakemelding og løsningsforslag/veiledning eller gjennom å reflektere over noe, og på den måten knytte fagstoffet til sin egen hverdag eller arbeidsoppgaver.

**Selvtester**

Selvtester blir brukt i de ulike modulene. Selvtestene gir studenten mulighet til fortløpende å kontrollere at hun/han har oppfattet fagstoffet og forstått aktuelle begreper og uttrykk. Automatiske tilbakemeldinger/løsninger (noen i form av henvisning til pensum) blir benyttet.

**Caseoppgaver**

I utdanningen vil det bli benyttet caseoppgaver. En case skaper gjenkjennelse ved at man klarer å identifisere seg med caset. En case kan være et tilfelle, hendelse eller en situasjon. Caset er virkelighetsnært og beskriver ofte noe som har hendt. Ofte beskriver caset en situasjon med problem(er), hvor beslutninger skal fattes. Ofte er situasjonen knyttet til flere aktører som har ulike interesser, noe som gjør beslutningstakingen krevende.

**Diskusjoner**
I hvert enkelt emne kan studentene opprette diskusjoner. Her kan man både stille spørsmål, få hjelp og hjelpe andre på det stedet man er i studieløpet. Det vil også inngå fastsatte diskusjonsoppgaver i emnene, hvor tema er forhåndsbestemt.

**Arbeidskrav som vurderes av faglærer**

Studentene skal gjennom arbeidskrav som omfatter tematikk og lærestoff som er ment å dekke læringsmålene for emnet. Arbeidskravene skal forberede studenten for eksamen.

Besvarelser på arbeidskrav vurderes til godkjent/ikke godkjent. Det er forventet en gjennomsnittlig responstid fra lærer på 2-4 virkedager. Dersom studenten ikke får godkjent en besvarelse, har studenten mulighet til å omarbeide besvarelsen i tråd med lærerens tilbakemelding.

Studenten må vise forståelse for og kunne anvende fagteorien og henvise til kilder bruk i arbeidet med de obligatoriske oppgavene. Gjennom å løse oppgavene sikres kontroll og refleksjon omkring pensumstoffet.

Studenten har anledning til å ta kontakt med læreren hvis han/hun har problemer eller spørsmål. Læreren gir da hensiktsmessig veiledning slik at studenten kan komme videre.

Alle arbeidskrav må være utført og vurdert til godkjent før studenten kan avlegge eksamen.

**VEILEDNING OG OPPFØLGING**

**Nettlærers oppfølging av studenter**

Hver enkelt student får tildelt en lærer, som gir faglig oppfølging og veiledning.

Veiledningsarbeidet består i å:

* Gi tilbakemelding/veiledning på arbeidskrav.
* Svare på henvendelser fra studentene via meldingssystemet.
* Benytte nødvendige digitale verktøy for å kunne bidra til at læring skjer hos studentene. Dette inkluderer blant annet gjennomføring av webinarer eller produksjon av videosnutter

**Studentveileders oppfølging av studentene**Studentveileder administrer alt det praktiske underveis i studiet. Alle henvendelser av praktisk art kan rettes til studentveileder.

Studenter som blir liggende etter med studieprogresjonen, blir fulgt opp av studentveileder.
Studieleder har ansvar for å formidle relevant informasjon via kunngjøringer og meldinger i nettskolen, samt legge inn viktig informasjon i kalenderne.

# VURDERINGSORDNINGER

Vurdering innebærer at resultatet av utdanningen vurderes i lys av de læringsutbyttebeskrivelsene som er formulert i studieplanen. Undervisning i nettskolen, selvstudium og arbeidskravene leder frem til oppnåelse av læringsutbyttebeskrivelsene.

Vurderingsordningene skal vise og dokumentere:

* studentens læringsutbytte i forhold til de utbyttene som er formulert i studieplanen
* studentens helhetlige kompetanse etter fullført utdanning

Vurdering vil ha ulike formål, blant annet å:

* informere studenten og eventuelt lærer og opplæringssted i arbeidet fram mot et læringsmål, om hvor langt studenten er kommet i utvikling mot et læringsutbytte definert som kunnskap, ferdigheter og generell kompetanse
* veilede, motivere og utvikle studenten
* motivere læreren til kontinuerlig å vurdere sin undervisnings- og veiledningspraksis
* informere samfunnet, arbeidslivet og utdanningsinstitusjoner om hvilken kompetanse studenten har oppnådd

Det skilles mellom to hovedtyper av vurdering:

1. **Vurdering underveis** har til hensikt å informere og motivere studenter og lærere i arbeidet med å nå læringsutbyttene. Vurderingen blir ivaretatt gjennom arbeidskravene som studenten sender til læreren.
2. **Avsluttende vurdering** kommer til uttrykk i eksamenskarakter.

## Arbeidskravene

Følgende antall arbeidskrav gjennomføres i hvert emne, i form av innsendingsoppgaver:

|  |  |  |
| --- | --- | --- |
| Emnenavn | Arbeidskrav | Vurdering |
| Inkluderende fellesskap i SFO | 2 arbeidskrav | Godkjent/ ikke godkjent |
| Barn med behov for særskilt tilrettelegging  | 2 arbeidskrav | Godkjent/ ikke godkjent |
| Relasjoner, lek og læring på SFO | 2 arbeidskrav | Godkjent/ ikke godkjent |

Les mer om arbeidskravene under Undervisningsformer og læringsaktiviteter.

## Eksamenene

Alle emnene avsluttes med en hjemmeeksamen som går over 24 timer. Eksamenene omhandler emnenes innhold og skal ha et omfang på 1000-1500 ord. Studenten gis tilstrekkelig med tid til å utføre oppgaven, og eksamensformen skal gi et godt grunnlag for å vurdere studentens måloppnåelse.

|  |  |  |
| --- | --- | --- |
| Emnenavn | Eksamensform | Vurdering |
| Inkluderende fellesskap i SFO | 24 timers individuell hjemmeeksamen  | Karakter A til F |
| Barn med behov for særskilt tilrettelegging | 24 timers individuell hjemmeeksamen  | Karakter A til F |
| Relasjoner, lek og læring på SFO | 24 timers individuell hjemmeeksamen  | Karakter A til F |

MedLearn tar forbehold om at vurderingsformer og type eksamen kan bli endret.

Eksamensvurdering

Eksamensbesvarelser vurderes av to kvalifiserte sensorer. MedLearn skal sikre at studentenes kunnskap, ferdigheter og generelle kompetanse blir prøvd og vurdert på en upartisk og faglig betryggende måte. Vurderingen skal sikre det faglige nivået ved utdanningen (jf. Fagskoleloven § 21).

Eksamensinformasjon finner du på <https://medlearn.no/alt-om-studier/eksamen/>

Oppmelding til eksamen

Studenten må selv melde seg opp til de aktuelle eksamener på Minside. Oppmelding til eksamen er fortløpende og innenfor gitte frister. Studenten får tilsendt en bekreftelse på eksamensoppmeldingen. Bekreftelsen inneholder informasjon om tidspunkt.
Studentene vil finne nødvendig informasjon knyttet til oppmelding i nettskolen.
Selve eksamenen gjennomføres i eksamensplattformen Wiseflow.

Merk: Man vil automatisk bli avmeldt eksamen man har meldt seg opp til, hvis ikke arbeidskravene er godkjent av lærer en uke før eksamensdatoen.

**Karaktersystem**

Vurderingsuttrykket ved avsluttende vurdering, eksamen, prøve, bedømmelse av oppgave eller annen vurdering er godkjent/ikke godkjent eller en gradert skala med fem trinn fra A til E for bestått og med F for ikke bestått. I den graderte karakterskalaen fra A til F gir karakteren C uttrykk for en jevnt god prestasjon som er tilfredsstillende på de fleste områder, og karakteren A for en fremragende prestasjon som klart utmerker seg.

Vurderingsuttrykkene som benyttes for den graderte skalaen er:

**Karakter A:**

Fremragende prestasjon som klart utmerker seg. Studenten viser svært god vurderingsevne og stor grad av selvstendighet. Over middels grad av måloppnåelse. Studenten har svært gode kunnskaper, ferdigheter og holdninger.

**Karakter B:**

Meget god prestasjon som ligger over gjennomsnittet. Studenten viser meget god vurderingsevne og selvstendighet. Over middels grad av måloppnåelse. Studenten har meget gode kunnskaper, ferdigheter og holdninger.

**Karakter C:**

Gjennomsnittlig prestasjon som er tilfredsstillende på de fleste områder. Studenten viser god vurderingsevne og selvstendighet på de viktigste områdene. Middels grad av måloppnåelse.

Studenten har gode kunnskaper, ferdigheter og holdninger.

**Karakter D:**

Prestasjon under gjennomsnittet, med en del vesentlige mangler. Studenten viser en viss grad av vurderingsevne og selvstendighet. Studenten har nokså gode kunnskaper, ferdigheter og holdninger.

**Karakter E:**

Prestasjonen som tilfredsstiller minimumskravene, men heller ikke mer. Studenten viser liten vurderingsevne og selvstendighet. Under middels grad av måloppnåelse. Studenten har oppfylt minimumskravene som stilles til kunnskaper, ferdigheter og holdninger.

**Karakter F:**

Prestasjon som ikke tilfredsstiller de faglige minimumskravene. Studenten viser både manglende vurderingsevne og selvstendighet. Studenten har ikke bestått på grunn av vesentlige mangler når det gjelder kunnskaper, ferdigheter eller holdninger.

**Begrunnelse for karakterfastsetting**

Eksamensbesvarelsen vurderes av intern og ekstern sensor. En kandidat har rett til å få en begrunnelse for karakterfastsettingen på sin eksamensbesvarelse. Ref. [Forskrift om fagskoleutdanning ved Medlearn § 6-8](https://lovdata.no/forskrift/2020-01-15-52/%C2%A76-8)

**Klage på eksamenskarakteren**

En kandidat kan klage på eksamenskarakteren. Klagen skal være skriftlig og må væreframsatt innen tre uker etter at studenten er blitt gjort kjent med, respektive har kunnetgjøre seg kjent med eksamensresultatet ref. [Forskrift om fagskoleutdanning ved Medlearn § 6-9](https://lovdata.no/forskrift/2020-01-15-52/%C2%A76-9)

**Vitnemål**

Studenter som har fullført høyere yrkesfaglig utdanning i samsvar med krav fastsatt i studieplanen, får vitnemål/ Vocational Diploma med karakterer etter bestemmelser som fremgår av MedLearns eksamensreglement.

Alle eksamener og arbeidskrav må være vurdert til godkjent/ståkarakter før karakterutskrift/vitnemål utstedes.

## Skikkethetsvurdering

Det stilles krav til skikkethetsvurdering gjennom hele utdanningen jf. § 28 [Kap. 5 i Forskrift om høyere yrkesfaglig utdanning](https://lovdata.no/dokument/SF/forskrift/2019-07-11-1005#KAPITTEL_5) (fagskoleforskriften). Skikkethetsvurdering skal inngå i en helhetsvurdering av studentens forutsetninger for å kunne fungere i yrket.

## Samlet litteraturliste

Fallmyr, Ø (2020). *Følelseshåndtering og relasjonsbygging i skolen*. Universitetsforlaget (310 sider)

Flatås, R.M. (2019). *SFO-gnist*. Pedlex (kap 4-6)

Gregersen,FT og Wiik, T. (2021) *Rammeplan for SFO, hvordan kan vi realisere planen sammen?* Fagbokforlaget (kap 1, 2, 3, 4, 5) (65 sider)

Haug, P. (2014). *Inkludering*. Gyldendal Akademisk. (47 sider)

Lov om grunnskolen og den videregåande opplæringa (Opplæringslova)

Lunde, C, Brodal, P (2022). *Lek og læring i et nevroperspektiv*. Universitetsforlaget (145 sider)

Lunde, S, Elvethon, E (2021). *Relasjoner, lek og læring på SFO*. Cappelen Damm Akademisk (128 sider)

Nilsen, S (2020) *Inkludering og mangfold*. Universitetsforlaget (kap 3) (24 sider)

Roland, P (2021). Den autoritative voksenrollen i barnehage og skole. Cappelen Damm Akademisk (132 sider)

Smedsplass, J (2023). Håndtering av utfordrende atferd. Elever som strever trenger voksne som forstår. Fagbokforlaget (65 sider)

Stai, S. (2021, 27. april). Didaktisk planlegging: relasjonsmodellen. NDLA. <https://ndla.no/article/30911>

Stamland Gusfre, K. og Risanger Sjursø, I. (2021) *Trygt og godt på SFO.* Oslo: Cappelen Damm Akademisk (126 sider)

Utdanningsdirektoratet (2021). *Rammeplan for SFO*